钦定古今图书集成/明伦汇编/闺媛典/第113卷 > 皇清十九 > 翁应妻魏氏
## 钦定古今图书集成/明伦汇编/闺媛典/第113卷 > 皇清十九 > 翁应妻魏氏

按《福清县志》：“魏氏诸生翁应。”妻。读书榕城，病亡。氏闻讣奔丧，欲自裁，复念二岁孤无依，乃矢志苦守，日勤织作，十二年弗少休。孤以疾暴亡，遂呼其弟之三山，运其夫。榇归，抚棺哀恸曰：“郎不庇若雏，余今引雏随郎一丘眠矣。”戒家人具酒脯祭其夫，遂入内寝。雉经年三十七。